ᱵᱩᱨᱦᱟᱱᱯᱩᱨ ᱦᱚᱱᱚᱛ

ᱵᱩᱨᱦᱟᱱᱯᱩᱨ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱵᱩᱨᱦᱟᱱᱯᱩᱨ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

ᱵᱩᱨᱦᱟᱱᱯᱩᱨ ᱦᱚᱱᱚᱛ ᱫᱚ ᱑᱕ ᱚᱜᱚᱥᱴ ᱒᱐᱐᱓ ᱥᱟᱞ ᱨᱮ ᱠᱷᱟᱸᱰᱣᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱫ ᱠᱷᱚᱱ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱛᱟᱯᱛᱤ ᱜᱟᱰᱟ ᱫᱚ ᱥᱟᱢᱟᱝ ᱠᱷᱚᱱ ᱯᱟᱪᱮ ᱥᱮᱫ ᱛᱮ ᱦᱤᱡᱩᱜᱼᱟ ᱾ ᱱᱚᱶᱟ ᱦᱚᱱᱚᱛ ᱠᱚᱧᱮ ᱨᱮ ᱠᱷᱟᱸᱰᱣᱟ ᱦᱚᱱᱚᱛ ᱠᱷᱚᱱ ᱥᱚᱛᱯᱩᱲᱟ ᱨᱮᱸᱡᱽ ᱛᱮ ᱦᱟᱹᱴᱤᱧ ᱟᱠᱟᱱᱟ, ᱡᱟᱦᱟᱸ ᱫᱚ ᱱᱚᱨᱢᱚᱫᱟ ᱜᱟᱰᱟ ᱜᱷᱟᱹᱴᱤ ᱟᱨ ᱛᱟᱯᱛᱤ ᱜᱷᱟᱹᱴᱤ ᱛᱟᱞᱟ ᱨᱮᱦᱚᱸ ᱦᱟᱹᱴᱤᱧ ᱠᱟᱱᱟ ᱾ ᱥᱚᱛᱯᱩᱲᱟ ᱞᱮᱠᱟᱛᱮ ᱥᱮᱱᱚᱜᱟᱜ ᱡᱟᱦᱟᱸ ᱫᱚ ᱵᱩᱨᱦᱟᱱᱯᱩᱨ ᱟᱨ ᱠᱷᱟᱸᱰᱣᱟ ᱡᱚᱲᱟᱣᱟ, ᱱᱚᱣᱟ ᱫᱚ ᱠᱚᱧᱮ ᱟᱨ ᱮᱛᱚᱢ ᱥᱤᱧᱚᱛ ᱡᱚᱲᱟᱣᱟᱜ ᱢᱤᱫ ᱢᱩᱬ ᱰᱟᱦᱟᱨ ᱠᱟᱱᱟ, ᱟᱨ ᱟᱥᱤᱨᱜᱚᱲ ᱠᱤᱞᱟ, ᱡᱟᱦᱟᱸ ᱫᱚ ᱱᱚᱣᱟ ᱰᱟᱦᱟᱨ ᱨᱮᱱᱟᱜ ᱫᱟᱵᱚᱱ ᱮᱫᱼᱟ, ᱱᱚᱣᱟ ᱫᱚ "ᱫᱚᱠᱠᱠᱚᱱ ᱨᱮᱱᱟᱜ ᱠᱟᱹᱴᱷᱤ" ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾

ᱱᱚᱶᱟ ᱦᱚᱱᱚᱛ ᱫᱚ ᱵᱟᱨᱭᱟ ᱩᱛᱷᱱᱟᱹᱣ ᱵᱚᱱᱚᱛ, ᱵᱩᱨᱦᱟᱱᱯᱩᱨ ᱟᱨ ᱠᱷᱚᱠᱱᱟᱨ, ᱟᱨ ᱯᱮᱭᱟ ᱛᱚᱦᱥᱤᱞ, ᱱᱮᱯᱟᱱᱚᱜᱚᱨ, ᱵᱩᱨᱦᱟᱱᱯᱩᱨ ᱟᱨ ᱠᱷᱚᱠᱱᱟᱨ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱵᱩᱨᱦᱟᱱᱯᱩᱨ ᱦᱚᱱᱚᱛ ᱫᱚ ᱤᱱᱫᱳᱨ ᱠᱷᱚᱸᱰ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾

ᱵᱩᱨᱦᱟᱱᱯᱩᱨ ᱫᱚ ᱫᱟᱣᱫᱤ ᱵᱳᱦᱨᱟ ᱥᱟᱶᱛᱟ ᱨᱤᱱ ᱦᱚᱲ ᱠᱚᱣᱟᱜ ᱢᱤᱫᱴᱟᱹᱝ ᱢᱩᱬ ᱴᱷᱟᱶ ᱠᱟᱱᱟ, ᱪᱮᱫᱟᱜ ᱥᱮ ᱵᱩᱨᱦᱟᱱᱯᱩᱨ ᱨᱮᱫᱚ ᱥᱟᱶᱛᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱟᱨ ᱥᱚᱨᱮᱥ ᱫᱚᱨᱜᱟᱦ (ᱫᱚᱨᱜᱟᱦ-ᱮ-ᱦᱟᱠᱤᱢᱤ) ᱢᱮᱱᱟᱜᱼᱟ ᱾

ᱢᱟᱨᱮ ᱵᱩᱨᱦᱟᱱᱯᱩᱨ ᱥᱚᱦᱚᱨ ᱫᱚ ᱜᱚᱴᱟ ᱥᱮᱫ ᱛᱮ ᱜᱷᱮᱨᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱱᱚᱶᱟ ᱫᱚ ᱢᱤᱫᱴᱟᱹᱝ ᱠᱤᱞᱟ ᱞᱮᱠᱟ ᱜᱮ ᱧᱮᱞᱚᱜᱼᱟ ᱾

ᱚᱛᱱᱚᱜ
ᱵᱩᱨᱦᱟᱱᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱫᱚ ᱮᱛᱚᱢ ᱟᱨ ᱮᱛᱚᱢ-ᱥᱟᱢᱟᱝ ᱨᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱛᱮ ᱮᱥᱮᱫ ᱟᱠᱟᱱᱟ, ᱠᱚᱧᱮ ᱨᱮ ᱠᱷᱟᱸᱰᱣᱟ ᱦᱚᱱᱚᱛ ᱟᱨ ᱯᱟᱪᱮ ᱨᱮ ᱠᱷᱟᱨᱜᱚᱱ ᱦᱚᱱᱚᱛ ᱢᱮᱱᱟᱜᱼᱟ ᱾ ᱛᱟᱯᱛᱤ ᱜᱟᱰᱟ ᱫᱚ ᱱᱚᱣᱟ ᱦᱚᱱᱚᱛ ᱛᱟᱞᱟ ᱛᱮ ᱵᱚᱦᱮᱞ ᱟᱠᱟᱱᱟ ᱾ ᱱᱮᱯᱟᱱᱚᱜᱚᱨ, ᱥᱟᱦᱯᱩᱨ ᱟᱨ ᱤᱪᱷᱟᱯᱩᱨ ᱦᱚᱱᱚᱛ ᱨᱮᱱᱟᱜ ᱮᱴᱟᱜ ᱢᱩᱬ ᱥᱚᱦᱚᱨ ᱠᱟᱱᱟ ᱾

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱩᱨᱦᱟᱱᱯᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱗᱕᱗,᱘᱔᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱤᱵᱩᱛᱤ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱨᱮᱱᱟᱜ ᱟᱞᱟᱥᱠᱟ ᱥᱟᱞᱟᱜ ᱥᱚᱢᱟᱱ ᱜᱮᱭᱟ ᱾ ᱱᱚᱣᱟ ᱥᱤᱧᱚᱛ ᱨᱮ ᱔᱙᱐ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱒᱑ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱗᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱙.᱒᱓% ᱛᱟᱦᱮᱸ ᱠᱟᱱᱟ ᱾ ᱵᱩᱨᱦᱟᱱᱯᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱐᱐ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱕.᱒᱘% ᱢᱮᱱᱟᱜᱼᱟ ᱾ ᱓᱔.᱓᱕% ᱦᱚᱲ ᱮᱞ ᱥᱚᱦᱚᱨᱤ ᱴᱚᱴᱷᱟ ᱨᱮ ᱠᱚ ᱛᱟᱦᱮᱸᱱᱟ ᱾ ᱥᱤᱰᱭᱩᱞ ᱡᱟᱹᱛᱤ ᱫᱚ ᱘.᱔᱘% ᱟᱨ ᱟᱹᱫᱤᱵᱟᱹᱥᱤ ᱫᱚ ᱓᱐.᱓᱖% ᱢᱮᱱᱟᱜ ᱠᱚᱣᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ, ᱦᱚᱱᱚᱛ ᱨᱮᱱᱟᱜ ᱒᱖.᱙᱗% ᱦᱚᱲ ᱫᱚ ᱢᱨᱟᱴᱷᱤ, ᱑᱗.᱑᱘% ᱫᱚ ᱦᱤᱱᱫᱤ, ᱑᱖.᱕᱒% ᱫᱚ ᱩᱨᱫᱩ, ᱑᱐.᱔᱒% ᱫᱚ ᱠᱳᱨᱠᱩ, ᱖.᱒᱓% ᱫᱚ ᱵᱟᱨᱮᱞᱤ, ᱕.᱓᱓% ᱫᱚ ᱵᱷᱤᱞᱟᱞᱤ, ᱓.᱗᱘% ᱫᱚ ᱵᱚᱸᱡᱟᱨᱤ, ᱒.᱘᱑% ᱫᱚ ᱵᱷᱤᱞᱤ, ᱒.᱕᱔% ᱫᱚ ᱜᱩᱡᱽᱨᱟᱴᱤ ᱟᱨ ᱒.᱒᱔% ᱱᱤᱢᱟᱲᱤ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 

ᱵᱩᱨᱦᱟᱱᱯᱩᱨ ᱦᱚᱱᱚᱛ

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ